Toni Sailer

Anton Engelbert „Toni“ Sailer (* 17. November 1935 in Kitzbühel, Tirol; † 24. August 2009 in Innsbruck) weer en öösterrieksch Skirennfohrer, Schauspeler un Singer.

 Loopbahn 

Bi de Olympisch Winterspelen 1956 in Cortina d’Ampezzo wunn he dree Goldmedaillen in’ Slalom, in’Riesenslalom un in de Affohrt, de ok glieks WM-Medaillen weern, un noch en Goldmedaille in de nichtolympisch Kombination. Bi de Alpine Skiweltmeesterschap 1958 in Bad Gastein wunn Sailer Gold in Affohrt, Riesenslalom un Kombination un Sülver in’ Slalom. Mit sien dree Olympisch Goldmedaillen un söben Weltmeestertiteln tellt he to de spoodrieksten Skirennlöpers ut all Tieden. 

Sailer hett later henn en Berliner Schauspeelschool besöcht un dornah in tallriek Film- un Fernsehproduktschonen mitwarkt. Dorneben weer he ok Slagersinger un hett 18 Schallplattenupnahmen makt. 

Van 1972 bit 1976 weer Sailer as Cheftrainer un technisch Direkter bi de Öösterrieksch Skiverband (ÖSV). 

An’ 2. August 1976 hett he in Vancouver Gaby Rummeny heiraadt, de in’ November 2000 storven is. Mit hör harr he en Söhn, Florian. 2006 hett he Hedwig Fischer heiraadt. 

 Sportlich Erfolge 
 Olympisch Winterspelen 
 Cortina d’Ampezzo 1956: 1. Affoht, 1. Slalom, 1. Riesenslalom

 Weltmeesterschapen 
 Cortina d’Ampezzo 1956 20px|Olympische Spiele: 1. Affohrt, 1. Slalom, 1. Riesenslalom, 1. Kombination
 Bad Gastein 1958: 1. Affohrt, 1. Riesenslalom, 1. Kombination, 2. Slalom

 Öösterrieksch Meesterschapen 
 Meester 1957 in’ Slalom, Riesenslalom un Kombination. 

 Utteknungen (Utwahl) 
 Ehrenteken för Verdeensten um de Republik Öösterriek (1956)
 Sportler des Jahres in Öösterriek 1956, 1957 un 1958
 Olympisch Oorden (1985)
 Öösterrieks Sportler vun’t Johrhunnert  (1999)
 Schneekristall des Skisports (2009)

 Publikatschonen 
 Mein Weg zum dreifachen Olympiasieg. Verlag das Berglandbuch, Salzburg 1956.
 Neue Skischule. Cotta, Stuttgart 1966.
 Junior Skischool. Wotton, London 1986, ISBN 0-9512768-0-8.

 Filmwark 
 Johr Titel 1957 Ein Stück vom Himmel 1958 Der schwarze Blitz 1959 Tausend Sterne leuchten 1959 12 Mädchen und 1 Mann 1960 Ginrei no ôja 1961 Kauf dir einen bunten Luftballon 1961 Ein Stern fällt vom Himmel 1962 Auf Wiedersehen am blauen Meer 1962 Sein bester Freund 1964 Samson und der Schatz der Inkas 1964 Das Blaue vom Himmel, Feernsehn 1966 Ski Feverdt.: Liebesspiel im Schnee 1969-70 Luftsprünge, Feernsehreeg 1993 Die Leute von St. Benedikt, Feernsehnreeg 2000 Da wo die Berge sind, Feernsehn 2002 Da wo die Liebe wohnt, Feernsehn

 Literatur 
 Öösterrieksch Skiverband (Rgv.): Österreichische Skistars von A–Z, Innsbruck 2008, ISBN 978-3-9502285-7-1, S. 370f

 Weblenken 
 Toni Sailer Biografie (Öösterrieksch Olympiamuseum)

 Toni Sailer Sports

 Enkeld Nahwiesen

Kategorie:Börger von Öösterriek
Kategorie:Mann
Kategorie:Schauspeler
Kategorie:Olympiadeelnehmer (Öösterriek)
Kategorie:Slager
Kategorie:Singer
Kategorie:Boren 1935
Kategorie:Storven 2009